**Polasaí Clárúcháin**

**Gaelscoil de hÍde, Roscomáin**

**Uimhir Rolla: 20126K**

Beidh an Cathaoirleach agus an Príomhoide Orla Ní Chuinneagáin ábalta aon ní eile teacht ón bpolasaí a shoiléiriú daoibh. Bhí an polasaí seo faomhaithe ag an mBord Bainistíochta ar an 6/10/’16.

**Ainm na Scoile**: Gaelscoil de hÍde

**Seoladh**: Cnoc na Crúibe, Br. na Gaillimhe, Roscomáin

**Guthán:** 090 66 28860

**R-phoist**: [eolasgaelscoildehide@gmail.com](mailto:eolasgaelscoildehide@gmail.com)

**Suíomh idirlín**: www.gaelscoildehide.ie

Is scoil lán ghaelach, idirchreidmheach í Gaelscoil de hÍde a ghlacann le páistí de chreidimh eile. Is é an pátrún Foras Pátrúnachta na Scoileanna Lán Ghaeilge Teo.

**Méid Múinteoirí:** Tá seachtar múinteoir ranga agus múinteoir tacaíocht foghlama, Príomhoide, múinteoir acmhainne agus múinteoir tacaíochta páirt- aimsireach fostaithe sa scoil faoi láthair.

**Raon na Ranganna:** Tá páistí againn ó rang na naíonáin suas go rang a sé. Glacaimid le rang nua gach bliain. Is scoil mheascaithe í le buachaillí agus cailíní i ngach rang.

**Oscailt na Scoile**:Tosnaíonn ranganna ag 9 a chlog. Críochnaíonn na naíonáin ag 1.40i.n. Críochnaíonn páistí i ranganna 1-6 ag 2.40 i.n.

**Réamhrá**

Cuireadh an polasaí seo le chéile sa bhliain 2012/2013. Rinneamar athbhreithniú air gach dara bhliain ina dhiaidh sin. Bhí an bord bainistíochta go léir páirteach ag cur é le chéile. Seo an polasaí athbhreithnithe

Tá an polasaí clárúcháin seo á leagan amach de réir riachtanais an Achta Oideachais(1998). Scoil Náisiúnta Caitliceach Lán Ghaeilge is ea Gaelscoil de hÍde agus tásúil ag an mBord Bainistíochta go mbeidh an polasaí seo mar chabhair do thuismitheoirí ó thaobh chlárúcháin de.

Braitheann an scoil ar na deontais agus na hacmhainní múinteora a chuireann an Roinn Oideachais agus Eolaíochta ar fáil agus feidhmíonn sí de réir na rialachán a leagann anRoinn amach ó am go ham. Ní folair do pholasaí scoile aird a thabhairt na hacmhainní agus an maoiniú atá ar fáil.

Cloíonn an scoil leis na cláir churaclaim a fhoilsíonn an Roinn Oideachais agus Eolaíochta, a leasaítear ó am go ham, de réir Ailt 9 agus 30 den Acht Oideachais (1998). Laistigh de chomhthéacs agus theorainneacha rialacháin agus chláir na Roinne, cearta an phátrúin a leagtar amach san Acht Oideachais (1998) iad, agus an maoiniú agus na hacmhainní atá ar fáil, tugann an scoil tacaíocht do na prionsabail seo a leanas:

* Uilechumisitheacht, go háirithe maidir le clárú leanaí faoi mhíchumas nó le riachtanas oideachasúil speisialta eile;
* Cothromas rochtana agus rannpháirtíochta sa scoil;
* Rogha tuismitheora maidir le clárú; agus

- Meas ar éagsúlacht luachanna, creideamh, traidisiún, teangacha agus bealaí saoil atá le

fáil i sochaí na hÉireann.

**Aidhmeanna:**

• Chun polasaí oscailte, soiléir a fhreagraíonn sainmhíniú na scoile a chur ar bun.

• Freastal ar thuismitheoirí a dhéanann rogha oideachas trí Ghaeilge a thabhairt dá leanaí

**Ábhar an pholasaí**

**An Fhoirm Chláraithe**

Bíonn gá le roinnt eolais nuair atá leanaí á gclárú. Féach foirm clárúcháin in Aguisín a hAon. M

Nuair a chláraítear páiste beidh gá ar thuistí foirm cláraithe a líonadh le roinnt eolais nuair atá leanaí á gclárú. Beidh foirm chláraithe le fáil ón bpríomhoide nó rúnaí. Beimid iarraidh ar an eolas seo a leanas, i measc eolais eile:

-Ainm, dáta breithe agus seoladh an dalta; -Ainmneacha agus seoltaí thuismitheoirí/chaomhnóirí an dalta agus slithe beatha -Uimhreacha gutháin teagmhála; - Uimhreacha gutháin teagmhála le haghaidh éigeandálaí; - Sonraí aon bhreoiteacht/tinneas ar chóir don scoil a bheith ar an eolas fúthu; - Creideamh; -Scoileanna ar fhreastail an dalta orthu cheana féin, naionraí ina measc - Aon eolas ábhartha eile (lena n-áirítear aon eolas breise a d’fhéadfadh a bheith forordaithe faoin Acht Oideachais (Leas)(2000) nó faoin Acht um Oideachas do Dhaoine le Riachtanais Oideachasúla Speisialta(2004).

Déanfaidh an Bord Bainistíochta cinntí maidir le hiarratais chlárúcháin de réir pholasaí na scoile. Cuirfidh an Bord tuismitheoirí ar an eolas faoina gcinneadh laistigh de 21 lá ó fháil aneolais sin (le teacht i bhfeidhm de réir an Achta Oideachais (Leas)(2000)). Mar phrionsabal ginearálta, agus chomh fada agus is féidir maidir le polasaí clárúcháin na scoile, clárófar leanaí nuair a dhéantar iarratas, chomh fada agus atá spás sa scoil dóibh

Breathnóidh an Bord ar threoirlínte na Roinne Oideachais agus Eolaíochta maidir le méid ranganna agus soláthair foirne agus/nó aon riachtanais eile a bhaineann le cóiríocht, lena n-áirítear spás fisiciúil agus sláinte agus leas na leanaí.

Tá an Bord teoranta ag Rialacha do Bhunscoileanna na Roinne Oideachais agus Eolaíochtaa luann nach féidir daltaí a chlárú ach ó aois 4 bliana suas, cé nach bhfuil sé éigeantach freastal ar scoil go dtí aois 6 bliana.

Má tharlaíonn sé go dtéann líon na n-iarratas clárúcháin thar líon na spásanna atá ar fáil/mácheaptar go dtarlóidh a leithéid, bhainfí úsáid as an bpróiseas déanta cinntí seo a leanas.Beidh a rogha féin ag an mBord maidir le cur i bhfeidhm na gcritéar seo a leanas. Féadtarúsáid a bhaint as aon cheann de na critéir seo a leanas, agus ní gá iad a úsáid san ord seo a leanas:

* ***An bhfuil deartháireacha/deirfiúracha ag an iontrálaí molta nua sa scoil cheana féin;***
* ***Leanaí na mball foirne;***
* ***Páistí atá á dtógáil le Gaeilge***
* ***Páistí atá ag athrú go Roscomáin ó Ghaelscoil in áit eile***

*Ina dhiaidh sin beidh tús áite ag na páistí a líonann a dtuistí isteach an fhoirm chláraithe i dtosach agus beidh liosta feithimh cóiméadta sa scoil.*

*2.* Beidh cruinniú oscailte ann gach bhliain i lár mhí Márta agus beidh sé seo fograithe go forleathan sa cheantar.

3. Bíonn dhá uair a chloig oscailte ann do pháistí nua i Mí Meitheamh chun gur féidir leo teacht isteach go seomra na naíonán agus aithne a chur ar an múinteoir agus cur amach a bheith acu ar an scoil.

**Clárú Leanaí le Riachtanais Speisialta**

*Tá lán fáilte roimh páistí le riachtanaisí speisialta clárú i nGaelscoil de hÍde, Roscomáin.*

Maidir le hiarratais chun leanaí le riachtanais speisialta a chlárú, lorgóidh an Bord Bainistíochta cóip de thuairisc leighis/shíceolaíoch an linbh, nó mura bhfuil a leithéid de thuairisc ar fáil, lorgóidh sé go ndéanfaí an leanbh a mheas láithreach. Is é aidhm na tuairisce measúnachta ná cabhrú leis an scoil riachtanais oideachasúla agus oiliúna an linbh a bhaineann lena m(h)íchumas nó a riachtanais speisialta a fháil amach agus próifíl a chur le chéile de na seirbhísí tacaíochta a bhfuil gá leo.

Tar éis na tuairisce a fháil, measfaidh an Bord conas is féidir leis an scoil freastal ar na riachtanais a shonraítear sa tuairisc. Má mheasann an Bord go bhfuil gá le hacmhainní breise, iarrfaidh sé ar an SENO (NCSE féach Imlitir 01/05) na hacmhainní a bhfuil gá leo chun freastal ar riachtanais an linbh, a ndéantar cur síos orthu sa tuairisc shíceolaíoch agus/nó leighis, a sholáthar. B’fhéidir go mbeadh ceann de na hacmhainní seo a leanas, nó soláthar ceann de na hacmhainní seoleanas nó meascán dóibh i gceist: seirbhís múinteora ar cuairt, múinteoir doriachtanais speisialta, cúntóir riachtanas speisialta, trealamh nó troscán speisialta, seirbhísí iompair nó eile.

**Daltaí ag aistriú scoile**

Is féidir daltaí aistriú chuig an scoil ag aon am ach má thagann tuismitheoirí ag iarraidh páistí a chlárú i ranganna eile seachas naíonán bheaga, beidh ar an mbord le comhairle ón bpríomhoide féachaint

• ar an líon páiste sa rang cheana féin

• tomhas a dhéanamh an mbeadh sé ar chumas an pháiste sin na hábhair a

dhéanamh trí mheán na Gaeilge más ag teacht ó scoil T2 é/í.

Is dualgas de chuid an Bhoird Bhainistíochta é eolas maidir le tinreamh agus dul chun cinn oideachasúil an linbh a chur ar aghaidh ó scoil go scoil.

**Achomhairc**

Tá dualgas ar Bhord Bainistíochta chomh maith faoi alt 19 (3) den Acht um Oideachais Leas 2000 cinneadh a dhéanamh i scríbhinn maidir le hiarratas ar rollú laistigh de 21 lá agus an cinneadh a chur in iúl do na tuismitheoirí i scríbhinn.

Nuair a dhiúltaíonn Bord Bainistíochta dalta a rollú i scoil, tá teidlíocht reachtúil ag tuismitheoir an dalta nó, nuair atá 18 mbliana sroichte ag an dalta, an dalta féin, faoi Alt 29 den Acht Oideachais (mar atá leasaithe faoi Alt 4 den Acht Oideachais (Forálacha Ilghnéitheacha) 2007, achomharc a dhéanamh ar an gcinneadh chuig Ard-Rúnaí na Roinne Oideachais agus Eolaíochta. Tá coiste bunaithe chun éisteacht leis an achomharc, le héisteachtaí stiúrtha le híosmhéid foirmeálachta. I mórlach na gcásanna, caithfear leo laistigh de 30 lá. Nuair atá sé oiriúnach, d’fhéadfadh an tArd-Rúnaí cibé treoracha a thabhairt don Bhord Bainistíochta a mheastar a bheith oiriúnach chun an cheist a ndearnadh gearán fúithi a réiteach.

Cuirfidh an príomhoide na tuismitheoirí/caomhnóirí ar an eolas faoin cheart atá acu achomhairc a dhéanamh i scríbhinn. Sa litir déanfar tagairt d’Alt 29 den Alt Oideachais agus gur féidir eolas a fháil faoi ag [www.education.ie](http://www.education.ie). Ullmhóidh cathaoirleach agus príomhoide na scoile freagra má agus nuair atá achomhairc a iniúchadh ag an ROE.

**Róil agus freagrachtaí**

Beidh an príomhoide freagrach as an bpolasaí seo a chur i bhfeidhm.

**Cur i bhfeidhm**

Beidh an polasaí seo á chur i bhfeidhm ón 1/11/’16

**Athbhreithniú**

Beidh athbhreithniú déanta ar an bpolasaí seo gach dara bhliain agus níos minicí más gá.

**Daingniú**

Bhí an polasaí seo daingnithe ag an mbord bainistíochta ar an \_\_\_\_\_\_\_\_\_\_\_\_\_\_\_\_\_\_.

**Síniú:**